Στις 31 Οκτωβρίου 2020 διενεργήθηκαν **προεδρικές εκλογές στην Ακτή Ελεφαντοστού**.

Ο πρόεδρος Αλασάν Ουαταρά, ο οποίος βρίσκεται στην εξουσία από το 2010, διεκδίκησε την επανεκλογή του για μία τρίτη θητεία. Ακόμα τρεις υποψήφιοι συμμετείχαν στις εκλογές: ο πρώην πρόεδρος Ανρί Κονάν Μπεντιέ, ο πρώην πρωθυπουργός Πασκάλ Αφί Νγκεσάν και ένας ανεξάρτητος πολιτικός, ο Κουαντιό Μπερτέν.

O Αλασάν Ουαταρά επανεξελέγη Πρόεδρος συγκεντρώνοντας το 94,27% των ψήφων.

Ιστορικό
--------

Πριν από έναν μήνα, το Συνταγματικό Δικαστήριο της Ακτής Ελεφαντοστού ενέκρινε τους τέσσερις από τους αρχικά 44 υποψήφιους που θα συμμετάσχουν στις πολύ ριψοκίνδυνες εκλογές της 31ης Οκτωβρίου 2020. Ο Πρόεδρος Αλασάν Ουαταρά, ο οποίος έχει διατελέσει δύο θητείες και βρίσκεται στην εξουσία από το 2010, διεκδικεί την επανεκλογή του. Αυτή η κίνηση θεωρήθηκε ως αντισυνταγματική από την αντιπολίτευση, αφού όπως ορίζει το Σύνταγμα κανείς δεν μπορεί να διατελέσει πάνω από δύο θητείες ως Πρόεδρος, Ο Ουατάρα απάντησε στους κριτικούς ότι μετά τις συνταγματικές τροποποιήσεις που εισήχθησαν το 2016 έγινε επαναφορά στο χρονόμετρο, και συνεπώς επιτρέπεται να διεκδικήσει άλλη μία θητεία. Η Ακτή Ελεφαντοστού, που ως χώρα είναι ο μεγαλύτερος παραγωγός κακάο στον κόσμο, ταρακουνήθηκε από έντονες διαμαρτυρίες όταν ανακοινώθηκε η υποψηφιότητα του Ουαταρά. Τα κόμματα της αντιπολίτευσης έκαναν έκκληση για μποϊκοτάρισμα των εκλογών.

Ο πρώην πρωθυπουργός Γκιγιόμ Σορό τον Φεβρουάριο του 2019 παραιτήθηκε από τη θέση του ως πρόεδρος της Εθνοσυνέλευσης, την οποία κράτησε για μία επταετία, για να διεκδικήσει τη θέση του Προέδρου της χώρας. Όμως, στις 29 Απριλίου 2020 ο επαναστάτης αρχηγός καταδικάστηκε ερήμην σε 20 χρόνια φυλάκιση για κατάχρηση δημόσιων κονδυλίων και ξέπλυμα χρήματος. Κατόπιν αυτού, το Συνταγματικό Δικαστήριο απέρριψε την υποψηφιότητα του Σόρο, καθώς και του πρώην προέδρου Λοράν Γκμπαγκμπό.

Εκλογικό σύστημα
----------------

Ο Πρόεδρος της Δημοκρατίας της Ακτής Ελεφαντοστού εκλέγεται με άμεσες δημοκρατικές εκλογές, με καθολική ψηφοφορία, με πλειοψηφικό σύστημα δύο γύρων, για πενταετή θητεία. Ο υποψήφιος που θα εξασφαλίσει την απόλυτη πλειοψηφία στον πρώτο γύρο, δηλαδή πάνω από 50% των ψήφων, ανακηρύσσεται νικητής. Αν από τον πρώτο γύρο δεν αναδειχθεί κανένας νικητής, τότε διεξάγεται δεύτερος γύρος στον οποίο θα αναμετρηθούν οι δύο επικρατέστεροι υποψήφιοι του πρώτου γύρου.

Όπως ορίζεται στο άρθρο 55 του Συντάγματος της Ακτής Ελεφαντοστού, ο υποψήφιος πρέπει να είναι ηλικίας 40–65 ετών, να είναι πολίτης της Ακτής Ελεφαντοστού και να έχει αποκτήσει την ιθαγένεια από γέννας (δηλαδή οι γονείς του να είναι ντόπιοι). Η θητεία του Προέδρου είναι ανανεώσιμη για μία μοναδική φορά, δηλαδή κανένας δεν μπορεί να γίνει Πρόεδρος για πάνω από δύο φορές.

Υποψήφιοι
---------

### Συναγερμός Ρεπουμπλικανών – Αλασάν Ουαταρά

Ο πρώην διευθυντής του Διεθνούς Νομισματικού Ταμείου είπε ότι δεν ήθελε να συμμετάσχει στις τρέχουσες εκλογές. Στις αρχές του Μαρτίου ο Ουαταρά ανακοίνωσε ότι δεν θα διεκδικήσει άλλη θητεία ως Πρόεδρος και «*θα περάσει την εξουσία σε μια νεότερη γενιά*». Σχεδίαζε να προτείνει για υποψήφιο τον πρωθυπουργό Αμαντού Γκον Κουλιμπαλί. Δυστυχώς, ο 61χρονος Κουλιμπαλί πέθανε τον Ιούλιο του 2020 από καρδιολογικό πρόβλημα. Έτσι το κυβερνών κόμμα έχασε τον επικρατέστερο υποψήφιό του. Ένας άλλος καλός υποψήφιος, ο υπουργός Άμυνας Χαμέντ Μπακαγιόκο, δεν γινόταν να συμμετάσχει επειδή κατηγορήθηκε για εμπλοκή σε σκάνδαλα με «*διακίνηση κοκαΐνης*». Τον Αύγουστο ο Συναγερμός Ρεπουμπλικανών δεν παρουσίασε άλλον υποψήφιο για διάδοχο του Ουαταρά, οπότε αυτός αναθεώρησε τις αρχικές απόψεις του και ανακοίνωσε ότι τελικά θα διεκδικήσει μία τρίτη θητεία λόγω «*ανωτέρας βίας*». Πρόσθεσε ότι είχε προγραμματίσει να αποσυρθεί και αναγκάστηκε να αναβάλει τα σχεδιά του: «*Σχεδίαζα των ζωή μου μετά την Προεδρία. Αυτή είναι μία πραγματική θυσία για εμένα*», είπε.

Παρόλο που η αντιπολίτευση καταδίκασε την κίνησή του ως «αντισυνταγματική», αφού το Σύνταγμα επιτρέπει μόνο δύο θητείες ανά άτομο, ο Ουαταρά θεωρείτο ως ο επικρατέστερος για να κερδίσει. Ήδη είχε επαινεθεί πολλές φορές για τις οικονομικές επιτυχίες της χώρας, καθώς και την εκτίναξη του ρυθμού ανάπτυξης στα ύψη.

|  |  |  |  |
| --- | --- | --- | --- |
| **Συναγερμός Ρεπουμπλικανών** | Πληροφορίες | Υποστήριξη | Εκστρατεία |
| Αλασάν Ουαταρά |
| ***για Πρόεδρος*** |
|  | Πρόεδρος της Ακτής Ελεφαντοστού(2010 – σήμερα)——————————Ηλικία: 78 ετών | Συμμαχία: **Συναγερμός Ουφουετιστών για Δημοκρατία και Ειρήνη*** Συναγερμός Ρεπουμπλικανών
* Ένωση Ακτής Ελεφαντοστού για Δημοκρατία και Ειρήνη
* Κίνημα των Δυνάμεων του Μέλλοντος
* Ένωση για την Ακτή του Ελεφαντοστού
* Κόμμα Εργαζομένων της Ακτής Ελεφαντοστού
* 
 | «Ο καλύτερος για τη χώρα μας»
«Για μία αλληλέγγυη Ακτή Ελεφαντοστού» |

### Δημοκρατικό Κόμμα της Ακτής Ελεφαντοστού – Ανρί Κονάν Μπεντιέ

Ο Ανρί Κονάν Μπεντιέ ήταν πρόεδρος της Ακτής Ελεφαντοστού την περίοδο 1993–1999, και είναι πρόεδρος του ΔΚΑΕ–ΑΔΣ από το 1994 ως σήμερα. Το κόμμα του ήταν το κυβερνών κόμμα για πολλές δεκαετίες, από το 1946 και μετά, και ανέδειξε τον 1ο πρόεδρο της χώρας, τον Φελίξ Ουφουέ Μπουανί, ο οποίος διατήρησε την εξουσία για 33 χρόνια, από το 1960 ως το 1993. Μετά το πραξικόπημα του 1999, που οδήγησε σε καθαίρεση του Μπεντιέ, το Δημοκρατικό Κόμμα είχε φθίνουσα πορεία και σταδιακά πέρασε στην αντιπολίτευση. Ο 86χρονος Μπεντιέ είχε απορριφθεί από τους κριτικούς λόγω της ηλικίας του, και είχε κάνει έκκληση για μποϊκοτάρισμα των εκλογών.

|  |  |  |  |
| --- | --- | --- | --- |
| **ΔΚΑΕ–ΑΔΣ** | Πληροφορίες | Υποστήριξη | Εκστρατεία |
| Ανρί Κονάν Μπεντιέ |
| ***για Πρόεδρος*** |
|  | πρώην Πρόεδρος της Ακτής Ελεφαντοστού(1993 – 1999)Αρχηγός του ΔΚΑΕ–ΑΔΣ(1994 – σήμερα)——————————Ηλικία: 86 ετών | Δημοκρατικό Κόμμα Ακτής Ελεφαντοστού 

– Αφρικανικός Δημοκρατικός Συναγερμός | «Ας ενωθούμε για να υπερασπιστούμε την δημοκρατία μας»
«Κινητοποιημένοι για τη νίκη» |

### Λαϊκό Μέτωπο της Ακτής Ελεφαντοστού – Πασκάλ Αφί Νγκεσάν

Ο Πασκάλ Αφί Νγκεσάν ήταν πρωθυπουργός της χώρας το 2000–2003, και ότανη έγιναν οι εκλογές διατελούσε αρχηγός του Λαϊκού Μετώπου από το 2001. Ήταν υποψήφιος στις προεδρικές εκλογές του 2015 και ήρθε δεύτερος, συγκεντρώνοντας το 9,2% των ψήφων.

|  |  |  |  |
| --- | --- | --- | --- |
| **Λαϊκό Μέτωπο Ακτής Ελεφαντοστού** | Πληροφορίες | Υποστήριξη | Εκστρατεία |
| Πασκάλ Αφί Νγκεσάν |
| ***για Πρόεδρος*** |
|  | πρώην Πρωθυπουργός της Ακτής Ελεφαντοστού(2000 – 2003)Αρχηγός του Λαϊκού Μετώπου(2001 – σήμερα)——————————Ηλικία: 67 ετών | **Συμμαχία Δημοκρατικών Δυνάμεων*** Λαϊκό Μέτωπο Ακτής Ελεφαντοστού
* Κόμμα Εργαζομένων
* Συναγερμός Ειρήνης, Προόδου και Συμμετοχής
* Συμμαχία Ρεπουμπλικανική και Δημοκρατική
* Κογκρέσο Ανάπτυξης και Ειρήνης
* Νέα Συμμαχία για την Πατρίδα
* Συναγερμός Δημοκρατίας και Ειρήνης
* Δημοκρατική Προοδευτική Ένωση, κ.α.
 | «Ένας άνθρωπος με πεποίθηση,

ένας άνθρωπος για αλλαγή»
«Άνθρωπος ειρήνης και συμφιλίωσης»
«Πρόεδρος της πλατφόρμας της αντιπολίτευσης» |

### Ανεξάρτητος – Κουαντιό Μπερτίν

Ο Κουαντιό Κονάν Μπερτίν, με ηλικία 51 ετών ήταν ο νεαρότερος από τους τέσσερις υποψήφιους. Στις προεδρικές εκλογές του 2015 ήρθε τρίτος, συγκεντρώνοντας το 3,88% των ψήφων.

|  |  |  |
| --- | --- | --- |
| **Ανεξάρτητος** | Πληροφορίες | Εκστρατεία |
| Κουαντιό Μπερτίν |
| ***για Πρόεδρος*** |
|  | πρώην Πρόεδρος της Πτέρυγας Νέων του Δημοκρατικού Κόμματος(2003 – 2013)——————————Ηλικία: 51 ετών | «Είναι ώρα να οδηγήσουμε την Ακτή Ελεφαντοστού προς την σωστή κατεύθυνση»
«Θέλω να υπηρετήσω την Ακτή Ελεφαντοστού».
«Για την Ακτή Ελεφαντοστού είμαστε έτοιμοι» |

Αποτελέσματα
------------

Αποτελέσματα προεδρικών εκλογών της 31ης Οκτωβρίου 2020| Υποψήφιος | Κόμμα | 1ος γύρος |
| --- | --- | --- |
| Ψήφοι | % |
|  | Αλασάν Ουαταρά | Συναγερμός Ρεπουμπλικανών | 3.031.483 | 95,31% |
|  | Κουαντιό Κονάν Μπερτίν | Ανεξάρτητος | 64.011 | 2,01% |
|  | Ανρί Κονάν Μπεντιέ | ΔΚΑΕ–ΑΔΣ | 53.330 | 1,68% |
|  | Πασκάλ Αφί Νγκεσάν | Λαϊκό Μέτωπο Ακτής Ελεφαντοστού | 31.986 | 1,01% |
| Άκυρα / λευκά ψηφοδέλτια | 89.003 | 2,72% |
| **Σύνολο** | **3.215.909** | **100** |
| Εγγεγραμμένοι ψηφοφόροι / προσέλευση | 6.066.441 | 53,90% |
|

Παραπομπές
----------

1. 1 2 3 4  «Ivory Coast presidential election: Who are the candidates?». *www.aljazeera.com* (στα Αγγλικά). Ανακτήθηκε στις 29 Οκτωβρίου 2020.
2. ↑  «Cote d'Ivoire 2020 elections: Soro makes a bid for president». *The Africa Report.com* (στα Αγγλικά). 6 Ιουνίου 2019. Ανακτήθηκε στις 30 Οκτωβρίου 2020.
3. ↑  «I. Coast Opposition Leader Sentenced to 20 Years in Absentia - The Ne…». *archive.vn*. 29 Απριλίου 2020. Αρχειοθετήθηκε από το πρωτότυπο στις 29 Απριλίου 2020. Ανακτήθηκε στις 30 Οκτωβρίου 2020. CS1 maint: Unfit url (link)
4. ↑  «Ivory Coast court bars former leader Gbagbo, ex-PM Soro from presidential vote». *France 24* (στα Αγγλικά). 14 Σεπτεμβρίου 2020. Ανακτήθηκε στις 30 Οκτωβρίου 2020.
5. ↑  «Constitution de 2016 – Présidence de la république de Côte d'ivoire» (στα Γαλλικά). Ανακτήθηκε στις 29 Οκτωβρίου 2020.
6. ↑  «Press Release: IMF Executive Board Adopts Resolution of Appreciation for Alassane Ouattara». *IMF* (στα Αγγλικά). Ανακτήθηκε στις 30 Οκτωβρίου 2020.
7. ↑  Reuters, Le Figaro avec (5 Μαρτίου 2020). «Côte d'Ivoire: Ouattara annonce qu'il ne sera pas candidat à la présidentielle d'octobre». *Le Figaro.fr* (στα Γαλλικά). Ανακτήθηκε στις 30 Οκτωβρίου 2020.
8. ↑  «Alassane Ouattara choisit Amadou Gon Coulibaly» (στα γαλλικά). *BBC News Afrique*.. Ανακτήθηκε στις 2020-10-30.
9. ↑  Staff, Reuters (2020-07-08). «Ivory Coast's prime minister Amadou Gon Coulibaly dies at 61» (στα αγγλικά). *Reuters*.. Ανακτήθηκε στις 2020-10-30.
10. ↑  «Côte d’Ivoire : accusé de trafic de drogue, le ministre de la défense annonce porter plainte» (στα γαλλικά). *Le Monde.fr*. 2020-06-09.. Ανακτήθηκε στις 2020-10-30.
11. ↑  «Disparition d'Amadou Coulibaly: quelles conséquences pour la présidentielle ivoirienne?». *RFI* (στα Γαλλικά). 9 Ιουλίου 2020. Ανακτήθηκε στις 30 Οκτωβρίου 2020.
12. ↑  «Ivory Coast's Ouattara to run for third term in October election». *France 24* (στα Αγγλικά). 6 Αυγούστου 2020. Ανακτήθηκε στις 30 Οκτωβρίου 2020.
13. ↑  «Q&A: Ivory Coast parliamentary elections» (στα αγγλικά). *BBC News*. 2011-12-08.. Ανακτήθηκε στις 2020-10-29.
14. 1 2  «Côte d'Ivoire: le PIT admis au sein du RHDP, la coalition au pouvoir». *Abidjan.net*. Ανακτήθηκε στις 29 Οκτωβρίου 2020.
15. ↑  «Rassemblement des Houphouëtistes pour la Démocratie et la Paix». *www.facebook.com*. Ανακτήθηκε στις 29 Οκτωβρίου 2020.
16. ↑  «Facebook». *www.facebook.com*. Ανακτήθηκε στις 29 Οκτωβρίου 2020.
17. ↑  «Henri Konan Bédié». *www.facebook.com*. Ανακτήθηκε στις 30 Οκτωβρίου 2020.
18. ↑  «mobilisé pour la victoire». *www.facebook.com*. Ανακτήθηκε στις 30 Οκτωβρίου 2020.
19. ↑  «Coalition de l'opposition : Quelle Afdci face au Rhdp ?». *Abidjan.net*. Ανακτήθηκε στις 30 Οκτωβρίου 2020.
20. ↑  «PASCAL AFFI NGUESSAN». *affinguessan.com* (στα Αγγλικά). Ανακτήθηκε στις 30 Οκτωβρίου 2020.
21. ↑  «twitter: AFFI2020». *Twitter*. Ανακτήθηκε στις 30 Οκτωβρίου 2020.
22. ↑  «Facebook: AFFI2020». *www.facebook.com*. Ανακτήθηκε στις 30 Οκτωβρίου 2020.
23. ↑  «kkbpresident». *kkbpresident.com*. Ανακτήθηκε στις 30 Οκτωβρίου 2020. [*νεκρός σύνδεσμος*]
24. ↑  «KKB DEBALE TOUS».
25. ↑  «Présidentielle 2020 : Ouattara vainqueur à plus de 94% avec un taux de participation de plus de 53% (CEI))». *Abidjan.net*. Ανακτήθηκε στις 3 Νοεμβρίου 2020.
26. ↑  «Présidentielle 2020 : proclamation des résultats provisoires 7info | L'information vue de Côte d'Ivoire». *7info | L’information vue de Côte d'Ivoire* (στα Γαλλικά). 3 Νοεμβρίου 2020. Ανακτήθηκε στις 8 Νοεμβρίου 2020.